Folketing
2003-01-16

Jeg vil også springe en del af mine afsluttende bemærkninger over for at prøve at få afsluttet debatten her, men jeg vil da blot sige, at fru Pernille Rosenkrantz-Theil sagde før, at hun synes, det var underligt, vi ikke kunne være fælles om de her forslag, fordi de jo sådan stort set er ens. Jeg bliver nødt til at sige til fru Pernille Rosenkrantz-Theil, at jeg har været lidt skuffet over den tone, som Enhedslisten har brugt i den her debat. Jeg synes, man har været meget barsk og meget intolerant over for andre synspunkter end sine egne og brugt udtryk om modstanderne, som jeg ikke synes helt er modne og voksne nok. Undskyld jeg siger det, men jeg er altså så gammel, at jeg kan huske, dengang det var meget, meget meget alvorligt at være barn af en enlig mor.